Medlemsstaternes oplysninger om statsstøtte ydet i henhold til Kommissionens forordning (EF) nr. 2204/2002 af 12. december 2002 om anvendelse af EF-traktatens artikel 87 og 88 på statsstøtte til beskæftigelse

(2004/C 1/04)

(EØS-relevant tekst)

Sag nr.: XE 5/03

Medlemsstat: Italien

Region: Calabria

Støtteordningens navn eller navnet på den virksomhed, der modtager individuel støtte: Støtte til beskæftigelse

Retsgrundlag: Decisione CE dell'8 agosto 2000 n. C(2000) 2345, recante approvazione del Programma Operativo (POR) Calabria.

Delibera Giunta Regionale 26 febbraio 2002, n. 156. L'articolo 6 sotto la rubrica "norme finali" al secondo comma stabilisce che "L'avvio dell'azione di incentivazione è subordinata all'approvazione del regime di aiuti all'occupazione della Regione Calabria da parte della Commissione Europea".

Progetto di legge collegato alla manovra di finanza regionale per l'anno 2003, articolo 4, commi 3 e 4

De planlagte årlige udgifter i henhold til ordningen eller den samlede individuelle støtte, der er ydet virksomheden: 2003: 9600000 EUR;

2004: 29980667 EUR;

2005: 29980667 EUR;

2006: 29980667 EUR.

Generelle og specifikke investeringsprogrammer, som ikke overstiger 50000 EUR eksklusive moms, er støtteberettigede. De godkendte støttemodtagere kan indrømmes følgende fordele: engangstilskud på 50 % af de mulige investeringer, begunstigede lån med en maksimal løbetid på fem år for det resterende beløb. Er der tale om personer under 29 eller 32 år med en videregående uddannelse, øges procentsatsen på 50 med 10 procentpoint

Maksimal støtteintensitet: Artikel 4: Oprettelse af arbejdspladser. Nettostøtteintensiteten af den påtænkte støtte overstiger ikke loftet for støtte til regionale investeringer. Dette loft kan hæves med 15 procent, da regionen Calabria er omfattet af traktatens artikel 87, stk. 3, litra c). Under alle omstændigheder overstiger støttens samlede nettostøtteintensitet ikke 75 %, og dermed er kravet om, at støttemodtagerne skal bidrage til investeringerne med mindst 25 %, overholdt. De oprettede arbejdspladser bevares i Calabria i mindst fem år

Gennemførelsestidspunkt: Ordningen forventes gennemført, og støtten forventes at kunne udbetales efter den 1. juli 2003

Støtteordningens eller det individuelle støtteprojekts varighed: 31. december 2006

Støttens formål: Artikel 4: Oprettelse af arbejdspladser. Finansiering af initiativer for at styrke beskæftigelsen og udvikle iværksætterånden blandt unge og kvinder ved at give økonomiske incitamenter til at starte nye aktiviteter som iværksættere, i erhvervslivet eller som selvstændige

Berørte sektorer: - Fremstillingssektoren

- Servicesektoren

- Handel

Initiativer, som vedrører sektorer, der er udelukket eller suspenderet af CIPE (det tværministerielle udvalg for økonomisk planlægning) eller af EU-bestemmelser, samt initiativer, der vedrører aktiviteter, der er udelukket som følge af støtteordningens "de minimis"-regel, er ikke støtteberettigede

Navn og adresse på den myndighed, der yder støtten: Regione Calabria - Dipartimento Politiche del Lavoro Via Lucrezia della Valle, s.n.c., I - 88100 Catanzaro Dirigente Generale: dott. Aldo Lagonia Telefon: 0961 85 84 64, 0961 85 84 62 Fax: 0961 85 84 65 E-post: a.lagonia@regcal.it

Andre oplysninger: Støtteordningen i henhold til Giunta Regionales afgørelse nr. 156 af 26. februar 2002 er samfinansieret i henhold til foranstaltning 3.11 "Udvikling og konsolidering af iværksætterånden med særlig vægt på nye arbejdspladser", aktion b) og foranstaltning 3.13 "Styrkelse af kvinders deltagelse i arbejdsmarkedet", aktion d) i afsnit III - Menneskelige ressourcer i supplementet til det regionale handlingsprogram for Calabria for 2000-2006, med henblik på at fremme selvstændige erhvervsinitiativer og bane vejen for nye virksomheder oprettet af ubeskæftigede, arbejdsløse, arbejdstagere beskæftiget med socialt arbejde (LSU) eller arbejde af offentlig nytte (LPU), samt for at give kvinder adgang til og mulighed for at deltage i arbejdsmarkedet.

Ordningen for beskæftigelsesstøtte vedrører følgende foranstaltninger i Programma Operative (POR) Calabria: 3.2; 3.3; 3.4; 3.9; 3.11 og 3.13.

Fritagelsen udløber den 31. december 2006 og forlænges midlertidigt i seks måneder